Source: https://www.advocatius.sk/nedostatoCnE-odvodnenie-a-prIpustnosT-dovolania/
Timestamp: 2017-09-24 04:55:38+00:00
Document Index: 15073164

Matched Legal Cases: ['súd ', 'súd ', '§ 237', 'súd ', '§ 237', '§ 241']

NEDOSTATOČNÉ ODÔVODNENIE A PRÍPUSTNOSŤ DOVOLANIA
V príspevkoch (pozri napríklad tu – bod 3 písm. c/) bol vyjadrený kritický postoj k situáciám, v ktorých Najvyšší súd založí prípustnosť dovolania len z dôvodu nedostatočného odôvodnenia rozhodnutia. Uvedený názor (na základe ktorého by nedostatočné odôvodnenie rozhodnutia samé osebe zakladať prípustnosť dovolania nemalo) zdá sa, začínajú pomaly jednotnejším spôsobom zdieľať aj naše najvyššie súdne autority.
Po tom, čo sa Ústavný súd Slovenskej republiky v Náleze III. ÚS 551/2012 už pred časom vyjadril, že „právne názory najvyššieho súdu, ktorým založil prípustnosť dovolania podľa § 237 písm. f) O.s.p. z dôvodu nedostatku riadneho odôvodnenia rozhodnutia súdu, boli predmetom posudzovania aj v inej rozhodovacej činnosti ústavného súdu a ústavný súd sa väčšinovým názorom svojich senátov priklonil k tej judikatúre najvyššieho súdu, ktorá prijala záver, že nedostatok riadneho odôvodnenia rozsudku nezakladá vadu konania podľa § 237 písm. f) O.s.p., ale len tzv. inú vadu konania podľa § 241 ods. 2 písm. b) O.s.p.“, sa zdá karta začína obracať i na Najvyššom súde.
Napriek tomu, že sa ešte vždy objavujú výnimky (napr. uznesenie NS SR, sp. zn. 5 Obdo 40/2013) v nedávnom rozhodnutí Najvyššieho súdu, sp. zn. 1 M Obdo 6/2011, zo dňa 01.06.2014, totiž už daný názor je považovaný za ustálenú judikatúru: